Nafarroako Parlamentuko Mahaiak, 2017ko azaroaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Sarrigurengo Joakin Lizarraga ikastexe publikoko kanpo-errotulazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko azaroaren 6an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikia dagoen Alberto Catalán Higueras jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, honako galdera hauek aurkezten ditu, idatziz erantzun dakizkion:

9-17 /PEl-00630 eta 9-17/PES-00216 ekimenen ondorioz foru parlamentari honi emandako informazioa ikusita, honako galdera hauei idatziz erantzutea eskatzen dut:

– Hezkuntza Departamentuaren ustez, Sarrigurengo D ereduko Joakin Lizarraga ikastetxe publikoaren kanpo-errotulazioak –neurri handi-handikoa eta eraikinaren horman jarria, erantsita doan argazkiaren arabera– betetzen al du Nafarroako Foru Komunitateko haur eta lehen hezkuntzako ikastetxe publikoetako errotulazioari buruzko araudia?

– Hezkuntza Departamentuak finantzatu, proiektatu eta egindako obra bat denez, zergatik erabili zen errotulazio hori? Departamentuko zer arduradunek hartu zuen erabakia?

– Departamentuak zer neurri hartuko du ikastetxe horretako errotulazioari buruzko araudia zuzentzeko eta betetzeko?

– Hezkuntza Departamentuak zergatik baimendu zuen Joaquín Lizarragak bere idazkiak sinatzeko erabiltzen zuen ohiko izena aldatzea ikastetxe hori izendatzeko?

Honekin batera doa argazkia.

Corellan, 2017ko urriaren 31n

Foru parlamentaria: Alberto Catalán Higueras